OBRAZAC 1   
 
Crnogorski elektroprenosni sistem AD Podgorica  
Broj iz evidencije postupaka javnih nabavki: 59/25 
Redni broj iz Plana javnih nabavki: 31  
Mjesto i datum: Podgorica, 31.12.2025. godine 
 
 
 
Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23 i 11/23) Crnogorski elektroprenosni sistem AD Podgorica objavljuje         
 
 
 
 
 
                                           	                                                       
 
TENDERSKU DOKUMENTACIJU 
ZA OTVORENI POSTUPAK JAVNE NABAVKE 
 
Uređenje terena oko temelja stubova dalekovoda DV110 kV EVP Trebješica-Autoput 2 (Mateševo) “Ulaz” I DV110 kV Autoput 2 (Mateševo)-Andrijevica “Izlaz”
 
 
 
Predmet nabavke se nabavlja kao cjelina   

 
 
 
 
 
 
 
 
 
 
 
 
 
 
 
 
 
 
1. POZIV ZA NADMETANJE 
 	 
1. Podaci o naručiocu; 
2. Podaci o postupku i predmetu javne nabavke:  
2.1. Vrsta postupka, 
2.2. Predmet javne nabavke (vrsta predmeta, naziv i opis predmeta), 
2.3. 2.3. 	Procijenjena vrijednost predmeta nabavke, 
2.4. Način nabavke:  
· Cjelina, po partijama, 
2.5. Posebni oblik nabavke: 
· Okvirni sporazum, 
· Dinamički sistem nabavki, 
· Elektronska aukcija, 
· Elektronski katalog, 
2.6. Uslovi za učešće u postupku javne nabavke i posebni osnovi za isključenje, 
2.7. Kriterijum za izbor najpovoljnije ponude, 
2.8. Način, mjesto i vrijeme podnošenja ponuda i otvaranja ponuda, 
2.9. Rok za donošenje odluke o izboru, 
2.10. Rok važenja ponude, 
2.11. Garancija ponude 
2. TEHNIČKA SPECIFIKACIJA PREDMETA JAVNE NABAVKE 
 
1. Naziv i opis predmeta nabavke u cjelini, po partijama i stavkama sa bitnim karakteristikama 
2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora 
3. DODATNE INFORMACIJE O PREDMETU I POSTUPKU NABAVKE 
 
Sa Izvođačem sa kojim bude zaključen ugovor o javnoj nabavci, Naručilac će zaključiti i ugovor o organizovanju i sprovođenju mjera zaštite i zdravlja na radu, međusobnim pravima, obavezama i odgovornostima.

Procijenjena vrijednost predmenta nabavke: 
 Procijenjena vrijednost predmeta nabavke bez zaključivanja okvirnog sporazuma: 
 kao cjeline je 70.000,00 €; 

	
	Obrazloženje razloga zašto predmet nabavke nije podijeljen na partije: 


Predmet javne nabavke predstavlja funkcionalno-tehničku cjelinu i ne može se dijeliti po partijama.  
 
ZAKLJUČIVANJE OKVIRNOG SPORAZUMA 
 
Zaključiće se okvirni sporazum: 
 ne 
 
PODACI O NARUČIOCIMA KOJI ZAKLJUČUJU ZAJEDNIČKU NABAVKU 
Nije primjenljivo. 
 
	
	PODACI O NARUČIOCIMA KOJI SU UKLJUČENI U CENTRALIZOVANU NABAVKU 


Centralizovana nabavka se sprovodi za - Nije primjenljivo. 
 
NAČIN SPROVOĐENJA ELEKTRONSKE AUKCIJE 
Nije primjenljivo. 
 
ELEKTRONSKI KATALOG  
Nije primjenljivo. 
 
PONUDA SA VARIJANTAMA 
· Varijante ponude nijesu dozvoljene i neće biti razmatrane. 
 
REZERVISANA NABAVKA 
· Ne 
4. NAČIN UTVRĐIVANJA EKVIVALENTNOSTI 
Način utvrđivanja ekvivalentnosti: Nije primjenljivo 
5. OSNOVI ZA OBAVEZNO ISKLJUČENJE IZ POSTUPKA JAVNE NABAVKE 
Privredni subjekat će se isključiti iz postupka javne nabavke, ako:  
1) je vršio neprimjeren uticaj u smislu člana 38 stav 2 tačka 1 ovog zakona; 
2) postoji sukob interesa iz člana 41 stav 1 tačka 2 ili člana 42 ovog zakona; 
3) ne ispunjava uslov iz člana 99 ovog zakona; 
4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom; 
5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena; 
6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona; 
7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili 
8) postoji drugi razlog propisan ovim zakonom. 


6. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI 
 
Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu: 
- garanciju za dobro izvršenje ugovora za slučaj povrede ugovorenih obaveza u iznosu od 10% od vrijednosti ugovora i sa rokom važenja 30 dana duže od ponuđenog roka izvršenja ugovora. 
- avansnu garanciju, za avansno plaćanje u iznosu ugovorenog avansa sa uračunatim PDV-om, sa rokom važenja 30 dana dužim od roka izvršenja Ugovora. 
- Polisu osiguranja od profesionalne odgovornosti na iznos od minimum 100.000,00 € i sa rokom važenja 30 dana dužim od roka izvršenja ugovora. U polisi osiguranja od profesionalne odgovornosti mora da se navede da se odnosi na predmetnu javnu nabavku i da pokriva rizik odgovornosti za štetu prouzrokovanu licima, za štetu na objektima i za finansijski gubitak. 
- Izvođač je dužan da u trenutku potpisivanja zapisnika o primopredaji radova preda Naručiocu garanciju za otklanjanje nedostataka u garantnom roku, za slučaj da Izvođač u garantnom roku ne ispuni obaveze na koje se garancija odnosi u iznosu od 5% vrijednosti ugovora sa PDV-om koja treba da važi 30 dana duže od ugovorenog garantnog roka. 
 
	7. 
	METODOLOGIJA VREDNOVANJA PONUDA 


Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:  
 
- odnos cijene i kvaliteta  
1. Parametar cijena (C) vrednovaće se na sljedeći način:  
Maksimalan broj bodova je 90. 
Ponuđaču koji ponudi najnižu cijenu dodjeljuje se maksimalan broj bodova, dok ostali ponuđači dobijaju proporcionalan broj bodova u odnosu na najnižu ponuđenu cijenu, odnosno prema navedenoj formuli: 
C= (Cmin/Cp)x90 gdje je: 
C – broj bodova za ponuđenu cijenu, 
Cmin – najniža ponuđena cijena (bez PDV-a), 
Cp –  ponuđena cijena (bez PDV-a), 
90 – maksimalni broj bodova po ovom potkriterijumu.    
Ako je ponuđena cijena 0,00 EUR-a, prilikom vrednovanja te cijene po podkriterijumu cijena uzima se da je ponuđena cijena 0,01 EUR. 
 
2. Parametar kvalitet (K) vrednovaće se na sledeći način:  
Garantni rok iskazuje se u mjesecima. Minimalni garantni rok je 24 mjeseca od  dana potpisivanja 
Zapisnika o primopredaji radova. Maksimalni garantni rok koji će se vrednovati je 120 mjeseci. Ako je ponuđeni garantni rok veći od 60 mjeseci, prilikom vrednovanja ponude po podkriterijumu kvalitet uzima se da je ponuđeni rok 60 mjeseci. U cilju dostavljanja uporedivih ponuda ponuđač je dužan u dijelu „garantni rok“ - Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora, navesti tačan garantni rok računajući od dana potpisivanja zapisnika primopredaji radova, izražen u mjesecima. 
 
Ponuđač sa najvećim ukupnim brojem bodova (U) dobijenim zbirom bodova po oba parametra (U =C + K)  biće izabran kao prvorangirani. 
8. JEZIK PONUDE 
Ponuda se sačinjava na: 
 crnogorskom jeziku i drugim jezicima koji su u službenoj upotrebi u Crnoj Gori, u skladu sa Ustavom i zakonom 

9. NAČIN, MJESTO I VRIJEME PODNOŠENJA PONUDA I OTVARANJA PONUDA 
 
Ponude se podnose preko ESJN-a zaključno sa danom 30.01.2026.  godine do 8:00 sati. 
Otvaranje ponuda održaće se dana  30.01.2026. godine u 8:00 sati.  
Napomena: Ako ponuđač ne može da podnese garanciju ponude u ESJN u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponuda na adresu: Crnogorski elektroprenosni sistem AD Bulevar Svetog Petra Cetinjskog 18, Podgorica, radnim danima od 07:00 do 15:00 sati, zaključno sa danom 30.01.2026. godine do 08:00 sati. 
Original garancije ponude dostavlja se u posebnoj koverti na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake „garancija ponude“ i „ne otvaraj prije roka za otvaranje ponuda.“ 
 
10. USLOVI ZA AKTIVIRANJE GARANCIJE PONUDE 
Garancija ponude će se aktivirati ako ponuđač:  
1) odustane od ponude u roku važenja ponude i/ili 
2) odbije da zaključi ugovor o javnoj nabavci.
11. TAJNOST PODATAKA 
 Tenderska dokumentacija sadrži tajne podatke 
 ne 
12. UPUTSTVO ZA SAČINJAVANJE PONUDE 
Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.  
Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta. Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije. 
13. NAČIN ZAKLJUČIVANJA I IZMJENE UGOVORA O JAVNOJ NABAVCI 

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.  
Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a. 
Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće: 
- Podatke o Naručiocu i Izvođaču;
- Osnov ugovora;
- Predmet ugovora;
- Ugovorenu vrijednost sa i bez PDV- a;
- Antikorupcijsku klauzulu u smislu člana 38 stav 3 Zakona o javnim nabavkama (“Sl.list CG” br. 74/19, 3/23 i 11/23).
Veći dio radova će se izvoditi u terminima beznaponskog stanja koje će obezbijediti Naručilac u zavisnosti od stanja u elektroenergetskom sistemu, a o čemu će obavijestiti Izvođača najmanje 3 dana prije početka beznaponskog stanja. 
 Izvođač je dužan da sprovodi mjere zaštite na radu u skladu sa Zakonom o zaštiti i 
  zdravlju na radu („Službeni list CG“ 34/14 i 44/18). 
 Naručilac će imenovati lica koja će vršiti nadzor nad realizacijom ugovora (Nadzorni organ).  
Izvođač je dužan da prije početka radova preda Nadzornom organu detaljni dinamički plan izvođenja radova sa potpunim tehničkim podacima i u skladu sa ugovorenim rokom završetka radova i da isti dostavi Naručiocu na davanje saglasnosti. 
 
Izvođač će imenovati ovlašćenog inženjera iz ponude, u cilju izvršenja funkcija koje su navedene. Izvođač ne smije, bez prethodnog pristanka Nadzornog organa i Naručioca, povući imenovanje ili imenovati zamjenu. Nadzorni organ će, na zahtjev Izvođača, uz prethodnu saglasnost Naručioca, odobriti predložene zamjene ako su njihove odgovarajuće kvalifikacije i sposobnosti suštinske jednake ili bolje od onih koje su navedene u ponudi. 
 
Lica imenovana da vrše nadzor od strane Naručioca, ovlašćena su: da kontrolišu da li Izvođač izvodi radove prema tehničkoj specifikaciji koja je sastavni tenderske dokumentacije; da vrši provjeru kvaliteta izvođenja radova; da kontroliše primjenu propisa, standarda, tehničkih normativa i normi kvaliteta; da vrši kontrolu kvaliteta materijala koji se ugrađuju; da kontroliše dinamiku napredovanja radova i ugovorenog roka završetka radova; kao i da vrši i druge poslove koji proizilaze iz važećih propisa i spadaju u nadležnost i funkciju nadzora. Lice koje će vršiti nadzor u ime Naručioca i pratiti izvođenje radova i prijem robe, ima pravo da naredi Izvođaču da otkloni nekvalitetno izvedene radove i zabrani ugrađivanje nekvalitetnog materijala i opreme. Lica imenovana da vrše nadzor od strane Naručioca u svako doba imaju nesmetan prilaz mjestu izvođenja radova. 
Nadzor nema pravo da oslobodi Izvođača od bilo koje njegove dužnosti ili obaveze iz ugovora. Postojanje lica koje će vršiti nadzor imenovanog od strane Naručioca i njegovi propusti u vršenju dužnosti ne oslobađaju Izvođača od njegove obaveze i odgovornosti za kvalitetno i pravilno izvođenje radova. 
Obaveza Izvođača je nabavka kompletnog sitnog i nespecificiranog materijala potrebnog za izvođenje radova. Obaveza Izvođača je da obezbijedi laku pokretnu skelu za pojedine radove. 
Ako Izvođač svojom krivicom ne završi predmetne radove u ugovorenom roku, dužan je Naručiocu platiti na ime ugovorene kazne penale 2‰ (promila) od ugovorene cijene svih radova za svaki dan prekoračenja ugovorenog roka završetka radova. Visina ugovorene kazne ne može 
preći 10% od ugovorene cijene radova. Strane ugovora ovim ugovorom isključuju primjenu pravnog pravila po kojem je Naručilac dužan saopštiti Izvođaču po zapadanju u kašnjenje da zadržava pravo na ugovorenu kaznu, te se smatra da je samim padanjem u kašnjenje Izvođač dužan platiti ugovorenu kaznu bez opomene Naručioca, a Naručilac ovlašćen da ih naplati - odbije na teret Izvođačevih potraživanja za izvedene radove na objektu koji je predmet ovog ugovora ili od bilo kojeg drugog Izvođačevog potraživanja od Naručioca, s tim što je Naručilac o izvršenoj naplati - odbijanju, dužan obavijestiti Izvođača. Plaćanje ugovorene kazne ne oslobađa Izvođača obaveze da u cjelosti završi i preda radove. Ako Naručiocu nastane šteta zbog prekoračenja ugovorenog roka završetka radova u iznosu većem od ugovorene i obračunate kazne, tada Naručilac ima pravo i na naknadu štete u iznosu koji prelazi visinu ugovorene kazne. 
 
Naručilac ima pravo da jednostrano raskine Ugovor o javnoj nabavci i aktivira Garanciju za dobro izvršenje ugovora, u slučaju da Izvođač: 
− napusti radove ili na neki drugi način jasno ispolji svoju namjeru da ne nastavi sa izvršavanjem svojih ugovornih obaveza; 
− ne izvršava svoje obaveze u rokovima i na način predviđen ugovorom o javnoj nabavci; − u slučajevima predviđenim članom 150 ZJN. 
− U slučaju da Naručilac ustanovi da kvalitet radova i opreme koja se ugrađuje, odstupa od ugovorenog, odnosno ponuđenog kvaliteta iz ponude Izvođača; 
 
Naručilac se obavezuje da u slučaju uočavanja propusta u obavljanju posla pisanim putem pozove Izvođača i da putem Zapisnika, zajednički konstatuju uzrok i obim uočenih propusta. Ukoliko se Izvođač ne odazove pozivu Naručioca, odnosno njegovog ovlašćenog lica, Naručilac ima pravo da raskine ugovor i aktivira garanciju za dobro izvršenje ugovora. 
U slučaju jednostranog raskida ugovora, Izvođač je dužan da u građevinski dnevnik upiše konstataciju kada je prestao da izvodi radove koji su predmet ugovora i vrati dokumentaciju koja mu je od strane Naručioca dostavljena za izvođenje radova. 
Ukoliko dođe do raskida Ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova. 
 
Obaveza Izvođača je: 
− vodi gradilišnu dokumentaciju (građevinski dnevnik) u skladu sa Zakonom o planiranju prostora i izgradnji objekata; 
− da pri izvođenju radova čuva od oštećenja pokretne i nepokretne objekte u vlasništvu Naručioca i/ili trećih lica, te da odgovara za eventualno i nadoknadi pričinjenu štetu Naručiocu i/ili trećim licima, nastalu radnjama ili propustima Izvođača u toku izvršenja Ugovora; 
− da zaštiti svu opremu prilikom izvođenja radova, u vlasništvu Naručioca i/ili trećih lica, te da odgovara i nadoknadi za eventualno pričinjenu štetu Naručiocu i/ili trećim licima, nastalu radnjama ili propustima Izvođača u toku izvršenja Ugovora; 
− Izvođač je neposredno odgovoran i dužan nadoknaditi sve štete koje izvođenjem ugovorenih radova načini Naručiocu i/ili trećim licima. 
− Izvođač je odgovoran za radove i propuste bilo kog podugovarača/podizvođača, njegovog predstavnika ili radnika, kao da su to radovi ili propusti samog Izvođača. 
− da primijeni mjere zaštite od požara i zaštite na radu u skladu sa zakonskim propisima, kako ne bi došlo do povrede, tj. nesreće na radu, a u slučaju da do istih dođe, odgovoran je po svim osnovama; Mjere zaštite od požara, mjere zaštite na radu, kao i svi oblici osiguranja su u cjelini obaveza i trošak Izvođača. 
− da se tokom izvođenja ugovorenih radova pridržava važećih mjera zaštite životne sredine. 
 
Izvođač garantuje da ugovorene radove izvede stručno, kvalitetno i u roku, a u skladu sa tehničkom dokumentacijom, kao i da će ugrađena oprema biti nova i neupotrebljavana, da nema stvarnih i pravnih nedostataka i da će obim i kvalitet njegove isporuke i izvedenih radova biti potpuno u skladu sa njegovom ponudom.  
 Izvođač garantuje kvalitet radova i ugrađene opreme i materijala obavezuje se da bez odlaganja, o svom trošku, otkloni svaki nedostatak ili izvrši zamjenu, koji nije posljedica nepravilnog rukovanja Naručioca. 
Količinu izvedenih radova nakon završetka svake pojedine pozicije utvrđuje Izvođač u prisustvu Nadzornog organa i podatke unosi u građevinsku knjigu. Podaci unešeni u građevinsku knjigu na prethodno navedeni način služe kao osnova za izradu privremenih mjesečnih situacija, odnosno okončane situacije. 
 
Naručilac i Izvođač su saglasni da sastavni dio ugovora čine: 
· ponuda Izvođača, 
· sredstva finansijskog obezbjeđenja ugovora. 
 
Na sve što nije regulisano odredbama ovog ugovora, primijeniće se odredbe Zakona o izgradnji objekata (Službeni list Crne Gore“ broj 19/2025), Zakona o obligacionim odnosima (Sl. list Crne Gore br. 47/08, 4/11, 22/17) koje su primjenljive i odnose se na ugovor o izvođenju radova i Pravilnika o načinu obavljanja stručnog nadzora složenog inženjerskog objekta. 
 
Izvođač je dužan da potpiše ovaj ugovor u roku od petnaest dana od dana dostavljanja, i u istom roku vrati Naručiocu potpisan ugovor sa garancijom za dobro izvršenje ugovora i polisom osiguranja od profesionalne odgovornosti. 
Ugovorne strane su saglasne da sve eventualne sporove rješavaju sporazumno, u suprotnom spor će rješavati nadležni sud u Podgorici. 
 
 Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama: 
1. ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora, 
2. radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora, 
3. kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora; 
3a) kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti, 
3b) kad se vrši zamjena podugovarača, u skladu sa članom 128 st. 10, 11 i 12 ovog zakona; 4. ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona. 

	14. ZAHTJEV ZA	POJAŠNJENJE DOKUMENTACIJE 
	ILI 
	IZMJENU 
	I 
	DOPUNU 
	TENDERSKE 


 
Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.  
 
Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda. 
 
Zahtjev se podnosi isključivo putem ESJN-a. 

16. UPUTSTVO O PRAVNOM SREDSTVU 
 
Privredni subjekat može da izjavi žalbu protiv ove tenderske dokumentacije Komisiji za zaštitu prava: 
1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije; 
2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije; 
3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana. 
 
Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena. 
 
Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D. 
 
Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a. 
 
Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrolanabavki.me/.“. 

